Nihilominus tamen et tot concharum generibus exstinctis , in quolibet 
littore obviis runchimque medii maris adimplentibus, absolvisse hoc aevum 
suum liquet, nec non olim excelluisse minore amaritie, quae vero sensim 
adaucta hodie impedit , quo minus animantia ibidem degant. 
Quo locorum minus salsa est aqua, ingentis magnitudinis serpentes, 
Tropidonofi Hydrus, Nalrix et sculalus aliique mari innatant, at quaqua- 
versus salsedo adaucta et consimilis aquae aperti maris indoles recurrit, 
Fiici proveniunt, ut Chondria oblusi folia Qt Polysiphonia fruliculosa, 
genuinae aperti maris species, nec unquam in dulci aqua repertae; e 
Piscium vero gente AlJierinae , Benlhopliili , Clupeae , Synynalhi , aliique 
marini, Acipenserum exemplo, ut taceam Phocas, aperti maris incolas. 
Praeprimis autem notabilis magna vivorum Testaceorum inopia, testae- 
que copiosissimae in littoribus fere omnibus obviae , passim adhucdum 
coloribus nitoreque nativo ornatae aliam omnino eamque divitem praeter- 
lapsi saeculi Faunam caspiam denotant : hodie enim nulla fere viva spe- 
cimina Didacnarum^ Monodacnarum , Venerum, Donacum et tot tanto- 
rumque aliorum subrepunt, ut nostra memoria (*) ea periisse dixeris 
aliaque inter viva non nisi rarissima offenduntur, ut Cardia, Adacnae , 
Mylili, Cyrenae; fore itaque, ut novis aliis praeterlapsuris saeculis nec 
ulla ibidem conchylia viva posteritas conspiciat. 
Persistente autem ad ostia fluviorum hac aquarum dulcedine Pisces 
magnis gregibus ad vicina flumina e mari adscendentes, mox ibi in pigris 
sinubus fluviorumque recessibus aptum inveniunt locum pro ovulis edendis 
proleque educanda. Absoluta genitura vires refocillantur abundatiore cibo 
fluviorum ac dein remigrant ad notas in mari sedes , nisi piscatoribus 
constructae iis fuerint insidiae majorque pars capta a reditu coerceretur. 
(*) V. meas Primitias caspiae faiuiae in Biillelin des Naliiralisles de Moscou Jlf. II. 
1838. 
